cyanic-selkie/wikianc huggingface dataset:
কোয়ান্টাম নিউরাল নেটওয়ার্ক
কোয়ান্টাম নিউরাল নেটওয়ার্কগুলি (QNNs-কিউএনএন) হল কম্পিউটেশনাল নিউরাল নেটওয়ার্ক মডেল যা কোয়ান্টাম মেকানিক্সের নীতির উপর ভিত্তি করে প্রতিষ্ঠিত। কোয়ান্টাম নিউরাল কম্পিউটেশন সম্পর্কিত প্রথম ধারণাগুলি ১৯৯৫ সালে সুভাষ কাক এবং রন ক্রিসলে দ্বারা স্বাধীনভাবে প্রকাশিত যা কোয়ান্টাম মাইন্ড তত্ত্বের সাথে জড়িত এবং প্রমাণ করে যে কোয়ান্টাম প্রভাবগুলি জ্ঞানীয় কার্যক্রমে ভূমিকা রাখে। তবে কিউএনএন-এর সাধারণ গবেষণায় আরও দক্ষ অ্যালগরিদম বিকাশের জন্য কোয়ান্টাম তথ্যের সুবিধার সাথে চিরায়ত কৃত্রিম নিউরাল নেটওয়ার্ক মডেলকে (যা প্যাটার্ন স্বীকৃতির গুরুত্বপূর্ণ কাজের জন্য মেশিন লার্নিংয়ে ব্যাপকভাবে ব্যবহৃত হয়) যুক্ত করে।  চিরায়ত নিউরাল নেটওয়ার্ক বিশেষত বড় ডেটা অ্যাপ্লিকেশন প্রশিক্ষণের জটিলতা এই অনুসন্ধানগুলির জন্য একটি গুরুত্বপূর্ণ পন্থা। আশা করা হচ্ছে যে কোয়ান্টাম কম্পিউটিংয়ের বৈশিষ্ট্যগুলি যেমন কোয়ান্টাম প্যারালালিজম বাব্যতিচার এবং কোয়ান্টাম জট প্রভাবগুলি সুবিধা হিসাবে ব্যবহার করা যেতে পারে। যেহেতু কোয়ান্টাম কম্পিউটারের প্রযুক্তিগত বাস্তবায়ন এখনও প্রাথমিক পর্যায়ে রয়েছে তাই এই জাতীয় কোয়ান্টাম নিউরাল নেটওয়ার্ক মডেলগুলি বেশিরভাগই তাত্ত্বিক যার সম্পূর্ণ ব্যবহারিক প্রয়োগের জন্য আমাদের অপেক্ষা করতে হবে।
উদাহরণ
কোয়ান্টাম নিউরাল নেটওয়ার্কের গবেষণা এখনও প্রাথমিক এবং বিভিন্ন পরিক্ষা ও গাণিতিক ভিত্তি মজবুত করার প্রচেষ্টা চলছে। তাদের অধিকাংশই চিরায়ত বাইনারি বা ম্যাকক্লোক-পিটস নিউরন কিউবিট (যাকে "কিউরন" বা "quron" ও বলা হয়) দ্বারা প্রতিস্থাপন নীতির উপর ভিত্তি করে তৈরি করা ফলস্বরুপ নিউরাল ইউনিটগুলো একটি  'ফায়ারিং' এবং 'স্থিতি' এর সুপারপজিশন অবস্থায় থাকতে পারে।
কোয়ান্টাম নেটওয়ার্ক
বৃহৎ আকারে গবেষকরা নিউরাল নেটওয়ার্ক কোয়ান্টাম পর্যায়ে সাধারণের বোধগম্য করার চেষ্টা করছেন। কোয়ান্টাম নিউরন তৈরির একটি উপায় হল প্রথমে পুরাতন নিউরনকে সর্বজনীন করা এবং তারপরে একে আরও সাধারণীকরণ করে একক গেট তৈরি করা। নিউরন মধ্যে পারস্পরিক মিথস্ক্রিয়া নেটওয়ার্ক স্টেট পরিমাপের মাধ্যমে একক গেটের সাথে অথবা চিরায়তভাবে কোয়ান্টাগত পর্যায়ে নিয়ন্ত্রণ করা যায়। এই উচ্চ-স্তরের তাত্ত্বিক কৌশলটি বিভিন্ন ধরনের নেটওয়ার্ক এবং কোয়ান্টাম নিউরনের বিভিন্ন বাস্তবায়ন নিয়ে ব্যাপকভাবে প্রয়োগ করা যেতে পারে। যেমন ফোটোনিকভাবে প্রয়োগ করা নিউরন এবং কোয়ান্টাম জলাধার প্রসেসর। সর্বাধিক শেখার অ্যালগরিদমগুলো নির্দিষ্ট প্রশিক্ষণ সেটের ইনপুট-আউটপুট ফাংশন শিখাতে কৃত্রিম নিউরাল নেটওয়ার্ক প্রশিক্ষণের চিরায়ত মডেল অনুসরণ করে এবং অনুকূল কনফিগারেশনে রূপান্তর না হওয়া পর্যন্ত কোয়ান্টাম সিস্টেমের প্যারামিটারগুলি হালনাগাদ করতে চিরায়ত প্রতিক্রিয়া লুপ ব্যবহার করে। কোয়ান্টাম কম্পিউটিংয়ের রুদ্ধতাপীয় মডেলগুলো দ্বারাও প্যারামিটার অপ্টিমাইজেশান সমস্যা শেখা সম্ভব হয়েছে।
কোয়ান্টাম নিউরাল নেটওয়ার্কগুলিকে অ্যালগরিদমিক নকশায় প্রয়োগ করা যেতে পারে: সুসংগত পারস্পরিক মিথস্ক্রিয়ার সাথে প্রদত্ত কিউবিট, নির্বাচিত ইনপুট-আউটপুট সম্পর্কের একটি প্রশিক্ষণ সেট থেকে চিরায়ত ব্যাকপ্রোপাগেশন নিয়ম অনুসরণ করে ইন্টারঅ্যাকশন শিখা যেতে পারে, নির্বাচিত আউটপুট অ্যালগরিদমের আচরণ হিসাবে নেওয়া হয়। কোয়ান্টাম নেটওয়ার্ক এভাবে একটি অ্যালগরিদম শিখে।
কোয়ান্টাম সহযোগী স্মৃতি
কোয়ান্টাম সহযোগী স্মৃতি অ্যালগরিদম ১৯৯৯ সালে ড্যান ভেনচুরা এবং টনি মার্টিনেজ চালু করেন। তারা কৃত্রিম নিউরাল নেটওয়ার্ক মডেলের কাঠামোকে কোয়ান্টাম তত্ত্বে প্রতিস্থাপন করার চেষ্টা করেন নি, তবে সহযোগী স্মৃতি অনুকরণকৃত একটি সার্কিট-ভিত্তিক কোয়ান্টাম কম্পিউটারের জন্য একটি অ্যালগরিদম প্রস্তাব করেন। মেমরি দশাগুলো (নিউরাল সংযোগের ওজনে সংরক্ষিত হপফিল্ড নিউরাল নেটওয়ার্কগুলিতে) একটি সুপারপজিশনে লিখিত হয় এবং গ্রোভারের মতো কোয়ান্টাম অনুসন্ধান অ্যালগরিদম একটি প্রদত্ত ইনপুটের নিকটে থাকা মেমরি অবস্থাকে পুনরুদ্ধার করে। মেমরি দশাগুলো তাৎপর্যপূর্ণ স্টোরেজ ক্ষমতার মধ্যে একটি সুবিধা আছে। তবে প্রশ্ন থেকে যায় যে, যেভাবে সরলকৃত কৃত্রিম নিউরাল নেটওয়ার্ক মস্তিষ্কের বৈশিষ্ট্যগুলি অনুকরণ করতে পারে তার একটি প্রদর্শন হিসাবে হপফিল্ড মডেলের প্রাথমিক উদ্দেশ্য নিয়ে মডেলটির তাতৎপর্য রয়েছে কিনা।
কোয়ান্টাম তত্ত্ব দ্বারা অনুপ্রাণিত ক্লাসিকাল নিউরাল নেটওয়ার্ক
একটি "কোয়ান্টাম-অনুপ্রাণিত" মডেলকে প্রচুর পরিমাণে সুবিধা দেওয়া হয় যা ফাজি লজিকের উপর ভিত্তি করে কোয়ান্টাম থিওরি থেকে ধারণা থেকে নিউরাল নেটওয়ার্ক প্রয়োগ করতে ব্যবহার করে।
মহসিন ওয়ালি
মহসিন ওয়ালি একজন ভারতীয় কার্ডিওলজিস্ট এবং আর. ভেঙ্কটরামন এবং শঙ্কর দয়াল শর্মার প্রাক্তন অনারারি চিকিৎসক এবং প্রণব মুখার্জির সেবাকারী চিকিৎসক। ভারতের রাষ্ট্রপতির একজন চিকিৎসক হিসেবে তার প্রথম অ্যাসাইনমেন্ট ছিল আর. ভেঙ্কটারমনের সাথে, ৩৩ বছর বয়সে। তিনিই ছিলেন ভারতীয় রাষ্ট্রপতিদের সেবাকারী সর্বকনিষ্ঠ চিকিৎসক। তিনিই একমাত্র চিকিৎসক যিনি ভারতের তিনজন রাষ্ট্রপতির চিকিৎসার দায়িত্ব পালন করেছেন। ভারতীয় চিকিৎসায় তার অবদানের জন্য ভারত সরকার তাকে ২০০৭ সালে চতুর্থ সর্বোচ্চ বেসামরিক সম্মান পদ্মশ্রী প্রদান করে।
জীবনী
মহসিন ওয়ালি ভারতের উত্তর প্রদেশ রাজ্যের বিজনোরে মেহবুব সুবহানী এবং আলিয়া ওয়ালি দম্পতির পরিবারে ২৮ নভেম্বর ১৯৫৩ সালে জন্মগ্রহণ করেন। ১৯৭০ সালে আলীগড় মুসলিম বিশ্ববিদ্যালয় থেকে বিজ্ঞানে স্নাতক করার পর, তিনি গণেশ শঙ্কর বিদ্যার্থী মেমোরিয়াল মেডিকেল কলেজ থেকে চিকিৎসায় স্নাতক হন এবং ১৯৭৯ সালে কানপুর বিশ্ববিদ্যালয় থেকে স্নাতকোত্তর ডিগ্রি অর্জন করেন। ১৯৭৫ সালে তিনি কানপুরের লালা লাজপত রায় হাসপাতালে একজন আবাসিক চিকিৎসক হিসেবে যোগদান করেন এবং এক বছর পর, তিনি একজন সিনিয়র রেজিস্ট্রার এবং টিউটর পদে উন্নীত হন, এই পদটিতে তিনি ১৯৭৯ সালে স্নাতকোত্তর শেষ হওয়া পর্যন্ত অধিষ্ঠিত ছিলেন। তিনি ১৯৮০ সালে একজন মেডিকেল অফিসার হিসাবে এক বছরের জন্য জিবি পান্ত হাসপাতালে যোগদান করেন এবং ১৯৮১ সালে রাম মনোহর লোহিয়া হাসপাতালে (সাবেক উইলিংডন হাসপাতাল) অনুষদের সদস্য হিসেবে স্থানান্তরিত হন এবং ১৯৯০ সাল পর্যন্ত এই প্রতিষ্ঠানের দায়িত্ব পালন করেন, একই বছর তিনি মস্কো বিশ্ববিদ্যালয়ের সম্মানসূচক ডক্টরেট লাভ করেন। ২০১৪ সালে, তিনি সিকিম মণিপাল ইউনিভার্সিটি থেকে স্বাস্থ্যসেবা পরিষেবাতে ব্যবসায় প্রশাসন (এমবিএ) বিষয়ে স্নাতকোত্তর ডিগ্রি অর্জন করেন।
১৯৯০ সালে, ওয়ালিকে ৩৩ বছর বয়সে ভারতের অষ্টম রাষ্ট্রপতি আর. ভেঙ্কটরামনের সাম্মানিক চিকিৎসক হিসেবে নিযুক্ত করা হয়, এবং তিনিই হন এই সম্মান প্রাপ্ত সর্বকনিষ্ঠ চিকিৎসক। তিনি একই সাথে সুরাট মেডিকেল ট্রাস্টের উপদেষ্টা হিসেবেও কাজ করেছেন। শঙ্কর দয়াল শর্মা ভারতের রাষ্ট্রপতি হওয়ার পরে ওয়ালি দ্বিতীয়বার একজন ভারতীয় রাষ্ট্রপতির সেবা করার সুযোগ পান। তিনি বর্তমান রাষ্ট্রপতি প্রণব মুখার্জির সাম্মানিক চিকিৎসকও, এইভাবে তিনি হন তিনজন ভারতীয় রাষ্ট্রপতির সেবা করা প্রথম চিকিৎসক, এবং রাষ্ট্রপতির সফরের সময় রাষ্ট্রীয় প্রতিনিধি দলের সদস্য হন। তিনি অ্যাক্সিডেন্ট রিলিফ সোসাইটি, নিউ দিল্লি এবং সংখ্যালঘু উন্নয়ন ও সুরক্ষা ফাউন্ডেশনের একজন এবং রাষ্ট্রপতির এস্টেটের অধীনে এইডস নিয়ন্ত্রণের একজন নোডাল অফিসার। তিনি ভারতীয় রেড ক্রসের মাতৃত্ব ও কল্যাণ বিভাগের সদস্য এবং ইন্ডিয়ান হার্ট জার্নালের প্রাক্তন সম্পাদকীয় বোর্ডের সদস্য। তিনি ইন্টারন্যাশনাল কলেজ অফ নিউট্রিশনের একজন ফেলো এবং নিউ ইয়র্ক একাডেমি অফ সায়েন্সেস, ন্যাশনাল সোসাইটি অফ জেরিয়াট্রিক্স, ন্যাশনাল সোসাইটি ফর দ্য প্রিভেনশন অফ ব্লাইন্ডনেস এবং কার্ডিওলজিক্যাল সোসাইটি অফ ইন্ডিয়ার মতো সংস্থার সদস্য। তিনি কিউনেটের সাথেও যুক্ত আছেন, তাদের বৈজ্ঞানিক উপদেষ্টা বোর্ডের একজন সদস্য হিসেবে এবং চিকিৎসা বিষয়ক গ্রন্থে অধ্যায়গুলিতে অবদান রেখেছেন।
ওয়ালি, যিনি ভারতে জেরিয়াট্রিক মেডিসিন প্রবর্তনে অবদান রেখেছেন বলে জানা গেছে, আমেরিকান কলেজ অফ কার্ডিওলজির পাশাপাশি বিশ্ব স্বাস্থ্য সংস্থার ফেলো। ভারত সরকার তাকে ২০০৭ সালে পদ্মশ্রী বেসামরিক সম্মানে ভূষিত করে
ব্যক্তিগত জীবন
ওয়ালি ফররুখ নাজকে বিয়ে করেছেন, যিনি একজন মানবহিতৈষী, সমাজসেবক এবং আলীগড় মুসলিম বিশ্ববিদ্যালয়ের একজন প্রাক্তন ছাত্রী, এবং এই দম্পতির তিন ছেলে এবং এক মেয়ে রয়েছে।
হরিমোহন ঘোষ কলেজ
স্বীকৃতি
হরিমোহন ঘোষ কলেজ বিশ্ববিদ্যালয় মঞ্জুরি কমিশন (ইউজিসি) কর্তৃক স্বীকৃতিপ্রাপ্ত একটি কলেজ।
ছাত্র রাজনীতিতে পুলিশ আধিকারিকের মৃত্যু
২০১৩ খ্রিস্টাব্দের ১১ ফেব্রুয়ারি হরিমোহন ঘোষ কলেজ প্রচারের আলোয় এসেছিল, যখন কলকাতা পুলিশের অ্যাসিস্ট্যান্ট সাব-ইন্সপেক্টর তাপস চৌধুরি কলেজের ছাত্র সংসদ নির্বাচনের প্রস্তুতি চলাকালে গুলিবিদ্ধ হয়ে মৃত্যুমুখে পতিত হন। এবিপি আনন্দের লাইভ টিভি ফুটেজ দেখিয়েছিল যে, শেখ সুহান বন্দুক থেকে ফায়ারিং করছে, যে কিনা ঘটনাস্থলে যথেষ্ঠ পুলিশ হাজির থাকা সত্ত্বেও পালিয়ে যেতে সক্ষম হয়েছিল।
কলেজের গভর্নিং বডির সভাপতি তথা তৃণমূল কংগ্রেসের মন্ত্রী ফিরহাদ হাকিম প্রাথমিকভাবে ইঙ্গিত করেন যে, এই ফায়ারিংয়ের পিছনে কংগ্রেস গুন্ডাদের হাত আছে। কিন্তু টিভি ফুটেজ প্রকেশের পর এই ধারণা বদলে যায় এবং এটা নির্ধারিত হয় যে, কলেজে বন্দুক চালিয়েছিল যে শেখ সুহান, সে হল তৃণমূল পৌরপিতার সহায়ক মহম্মদ ইকবালের (মুন্না) ভাইপো।  মুন্না পরবর্তীতে দেহরি-সোন থেকে গ্রেফতার হয়।
ছাত্র সংসদ নির্বাচন কবে হবে এব্যাপারটা শিক্ষকদের অজানা। তাঁদের অনুভব যে, "তাঁদের কথায় কান দেওয়া হচ্ছেনা বা পরামর্শ বিরক্তির কারণ হচ্ছে।" তাঁরা বলছেন, "গভর্নিং বডি কলেজের শিক্ষার মানোন্নয়নে কিছুই করছেনা।"
ইন্দো-আর্য ভাষাসমূহের তালিকা
ইন্দো-আর্য ভাষার তালিকায় প্রায় ২১০টি ভাষা রয়েছে(এসএইএল থেকে প্রাপ্ত), এবং এশিয়ার একটি বড় অংশের মানুষ এই ভাষাগুলো ব্যবহার করে থাকে। এই ভাষাগুলো মূলত ইন্দো-ইরানীয় ভাষা পরিবারের সদস্য ।
বিশ্ব সংগীত দিবস
ইতিহাস
১৯৮২ সালে ফরাসি মন্ত্রী জ্যাক ল্যাং সর্বপ্রথম বিশ্ব সঙ্গীত দিবস পালনের প্রস্তাব করেন। ১৯৮৫ সালের ২১ জুন প্রথম গোটা ইউরোপ এবং পরে সারা বিশ্ব এই সঙ্গীত দিবস পালন করে। এরপর থেকে দিনটি বিশ্ব সঙ্গীত দিবস হিসেবে পালন করা হয়। আর প্রথম থেকেই আলিয়ঁস ফ্রঁসেজ দিবসটি পালন করে আসছে।
প্রথম আবদুর রহমান
প্রথম আবদুর রহমান (পুরো নাম আবদুর রহমান ইবনে মুয়াবিয়া ইবনে হিশাম ইবনে আবদুল মালিক ইবনে মারওয়ান) (৭৩১-৭৮৮) ছিলেন কর্ডোবা আমিরাত শাসনকারী রাজবংশের প্রতিষ্ঠাতা। পরবর্তীতে এই আমিরাত খিলাফতে রূপ নেয়। আবদুর রহমানের প্রতিষ্ঠিত সরকার বাকি মুসলিম বিশ্ব থেকে পৃথক হয়ে পড়ে। মুসলিম বিশ্বের অন্যত্র এসময় আব্বাসীয় খিলাফতের শাসন চলছিল। ৭৫০ সালে উমাইয়াদের পরাজিত করে আব্বাসীয়রা ক্ষমতায় আসে।
শফিকউদ্দিন চৌধুরী
শহীদ শফিকউদ্দিন চৌধুরী (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।
কর্মজীবন
ইপিআরে চাকরি করতেন শফিকউদ্দিন চৌধুরী। ১৯৭১ সালে কর্মরত ছিলেন যশোর সেক্টর হেডকোয়ার্টারের ৪ নম্বর উইংয়ে। এর সদর দপ্তর ছিল চুয়াডাঙ্গায়। মুক্তিযুদ্ধ শুরু হলে তিনি যোগ দেন প্রতিরোধযুদ্ধে। এ সময় বিষয়খালীতে পাকিস্তান সেনাবাহিনীর সঙ্গে প্রতিরোধযোদ্ধাদের এক ভয়াবহ যুদ্ধ হয়। এ যুদ্ধে শহীদ হন শফিকউদ্দিন চৌধুরী।
সামাজিক কাঠামো
সামাজিক বিজ্ঞানে, সামাজিক কাঠামো হলো সমাজে প্যাটার্ন সামাজিক ব্যবস্থা যা ব্যক্তিদের কর্মের থেকে উভয় উত্থান করে এবং নির্ধারণ করে। ম্যাক্রো স্কেল, সামাজিক কাঠামো আর্থ-সামাজিক স্তরবিন্যাস (যেমন, বর্গ গঠন), সামাজিক প্রতিষ্ঠান, বা, বড় সামাজিক গোষ্ঠীর মধ্যে অন্যান্য প্যাটার্ন সম্পর্কের সিস্টেম। মধ্যবর্তী স্কেল উপর, এটা ব্যক্তি বা প্রতিষ্ঠানের মধ্যে সামাজিক নেটওয়ার্ক সম্পর্কের স্ট্রাকচার। মাইক্রো স্কেল উপর, এটা উপায় নিয়ম সামাজিক ব্যবস্থা মধ্যে ব্যক্তির আচরণকে আকৃতি হতে পারে।
সামাজিক নিয়ম সংখ্যাগরিষ্ঠ এবং সংখ্যালঘু মধ্যে সম্পর্ক মাধ্যমে সামাজিক কাঠামো প্রভাবিত। কারণ যারা সংখ্যাগরিষ্ঠ সঙ্গে সারিবদ্ধ স্বাভাবিক বলে মনে করা হয় যখন যারা সংখ্যালঘু দিয়ে সারিবদ্ধ অস্বাভাবিক বিবেচনা করা হয়, সংখ্যাগুরু-সংখ্যালঘু সম্পর্ক সামাজিক কাঠামোরই মধ্যে একটি হায়ারারকিকাল স্তরবিন্যাস সমাজের সব দিক সংখ্যাগরিষ্ঠ উপযোগী তৈরি করুন।
1920 সাল থেকে, মেয়াদী সামাজিক বিজ্ঞানে সাধারণ ব্যবহার হয়েছে, [2] বিশেষত একটি পরিবর্তনশীল যার উপ-উপাদান বিভিন্ন শ্রেণীর সমাজতাত্ত্বিক ভেরিয়েবল সম্পর্ক আলাদা করা হয়।
সংক্ষিপ্ত বিবরণ
সবার সাথে ভাল আচরন করব।
সৈয়দ মুহাম্মদ আবেদ
মুহাম্মদ আবেদ দেওবন্দি (১৮৩৪-১৯১২, উর্দু : محمد عابد دیوبندی) ছিলেন দারুল উলূম দেওবন্দের প্রথম আচার্য এবং এর প্রতিষ্ঠাতা সদস্য। তিনি হাজী আবেদ হোসেন নামেও পরিচিত।
জন্ম ও জীবন
হাজী সৈয়দ মুহাম্মদ আবিদ ভারতের সাহারানপুর জেলার দেওবন্দে ১৮৩৪ খ্রিস্টাব্দে (১২৫০ হিজরি) সৈয়দ পরিবারে জন্মগ্রহণ করেন। কুরআন তেলওয়াত শিক্ষা সমাপ্তির পর তিনি ফারসি অধ্যয়ন শুরু করেন। পরে তিনি ইসলাম ধর্মের উচ্চতর পড়াশোনার জন্য দিল্লিতে চলে যান। তবে তিনি তাসাউফের সাথে চরম সংযুক্তির কারণে তাঁর পড়াশোনা শেষ করতে পারেননি। তিনি মিয়া জি করিম বখশ রামপুরী এবং হাজী ইমদাদুল্লাহ মুহাজিরে মক্কির কাছ থেকে খেলাফত (আধ্যাত্মিক উত্তরাধিকার) পেয়েছিলেন ।
হাজী মোহাম্মদ আবিদ দারুল উলূম দেওবন্দ প্রতিষ্ঠার লক্ষ্যে মাওলানা কাসেম নানুতুবির সাথে যোগ দিয়েছিলেন। মাওলানা নানুতুবির দৃষ্টি ছিল একটি উচ্চ শিক্ষা প্রতিষ্ঠান করা, যা ইসলাম ধর্মের একটি নিয়মতান্ত্রিক ও ব্যাপক শিক্ষার ব্যবস্থা করতে পারে। যদিও প্রথমদিকে হাজী সৈয়দ মোহাম্মদ আবিদ এই মিশনের ব্যাপারে রাজি ছিলেন না। তবে মাওলানা কাসেম নানুতুবির অনেক জেদের পরে এবং ওনার এক বৃহৎ ইসলামী শিক্ষা কেন্দ্র প্রতিষ্ঠার  উৎসাহ দেখে হাজী মুহাম্মদ আবেদ তার মিশনে যোগ দিতে রাজি হয়েছিলেন এবং পরিণত হন দারুল উলূম দেওবন্দের অন্যতম প্রতিষ্ঠাতা হিসেবে।
মৃত্যু
তিনি ১৯১২ সালের ২৭ ডিসেম্বর বৃহস্পতিবার  ৮১ বছর বয়সে মৃত্যুবরণ করেন।
হিতেশরঞ্জন সান্যাল
ড.হিতেশরঞ্জন সান্যাল  (১ ফেব্রুয়ারি ১৯৪০ – ২৩ নভেম্বর ১৯৮৮) ছিলেন একজন ভারতীয় বাঙালি লেখক ও সামাজিক ইতিহাসের অন্যতম অগ্রগণ্য গবেষক। শিল্প, জাতীয় আন্দোলন, ধর্মীয় সাংস্কৃতিক ঐতিহ্য, মধ্যযুগের বাংলার মন্দির স্থাপত্য ও ভাস্কর্যের বিবর্তন ও বিশ্লষণে তার অনুসন্ধিৎসা ব্যপ্ত ছিল। কলকাতা সেন্টার ফর স্টাডিজ ইন সোশ্যাল সায়েন্সের প্রতিষ্ঠাকাল থেকে আমৃত্যু ফেলো ছিলেন।
জন্ম ও শিক্ষা জীবন
হিতেশরঞ্জন সান্যালের জন্ম ব্রিটিশ ভারতের পাবনা জেলার অধুনা  বাংলাদেশের সিরাজগঞ্জ জেলার  সলপ গ্রামে। পিতা বঙ্গরঞ্জন সান্যাল। হিতেশরঞ্জনের পড়াশোনা কলকাতাতেই। কলকাতার নারকেলডাঙ্গা হাইস্কুল থেকে স্কুল ফাইনাল, সেন্ট পলস কলেজ থেকে  বি.এ এবং কলকাতা বিশ্ববিদ্যালয় থেকে প্রাচীন ভারতীয় ইতিহাসে এম.এ পাশ করেন। এরপর বাংলার মন্দির স্থাপত্য ও ভাস্কর্যের উপর গবেষণা করে কলকাতা বিশ্ববিদ্যালয় থেকে পিএইচডি ডিগ্রি লাভ করেন। তার গবেষণার অভিসন্দর্ভ ছিল -  পঞ্চদশ শতকের মধ্যভাগ হতে ঊনবিংশ শতকের শেষ ভাগ সময়ের টেম্পল বিল্ডিং অ্যাকটিভিটিজ ইন বেঙ্গল: এ সোশ্যাল স্টাডি।
কর্মজীবন
হিতেশরঞ্জনের কর্মজীবন শুরু হয় হুগলি জেলার কামারকুণ্ডু হাই স্কুলে শিক্ষকতা দিয়ে। তারপর তিনি পশ্চিমবঙ্গ সরকারের জেলা বিবরণী সংস্থায় তথা (গেজেটিয়ায়) এবং কলকাতার ইন্ডিয়ান ইনস্টিটিউট অফ ম্যানেজমেন্টে কাজ করেন। এরপর হিতেশরঞ্জন  সেন্টার ফর সোশ্যাল স্টাডিজে  ফেলো হিসাবে যোগ দিয়ে আমৃত্যু সেখানেই গবেষণারত ছিলেন।
বাংলার সামাজিক ইতিহাস নিয়ে গবেষণায় সমকালীন শিল্প, জাতীয় আন্দোলন, ধর্মীয় সাংস্কৃতিক ঐতিহ্য, গান্ধীবাদ, স্বরাজ ও সমবায়ের সামাজিক অবস্থান ইত্যাদিও গুরুত্ব পেয়েছে। সেজন্য তিনি অক্লান্ত পরিশ্রমে সংগ্রহ করেছিলেন গ্রামবাংলার মানুষের ধর্মবিশ্বাস, সংস্কার-সংস্কৃতি, রাজনৈতিক ধ্যানধারণা সম্পর্কে গভীর ও ব্যাপক তথ্য। সেসমস্ত তথ্য সেন্টার ফর সোশ্যাল স্টাডিজে রক্ষিত আছে। তার গবেষণাধর্মী বহু নিবন্ধ বিক্ষিপ্ত ভাবে কখনও ধারাবাহিক ভাবে 'সমকালীন', 'দেশ', 'চতুরঙ্গ'সহ  বিভিন্ন পত্রপত্রিকায় প্রকাশিত  হয়েছে। মধ্যযুগের সামাজিক ইতিহাসে বাংলায় ভক্তি আন্দোলনে তথা সাংস্কৃতিক পরিমণ্ডলে সাধারণ মানুষ কীর্তন ও সঙ্গীতের মাধ্যমে সামিল হয়েছিলেন। হিতেশরঞ্জনও স্বাভাবিকভাবেই বাংলার কীর্তন ও সঙ্গীতের প্রতি বিশেষ আকৃষ্ট হন এবং রচনা করেন বাংলা কীর্তনের ইতিহাস। এই গ্রন্থটির জন্য তিনি ১৯৯০ খ্রিস্টাব্দে আনন্দ পুরস্কার (মরণোত্তর) লাভ করেন। বিভিন্ন বিষয়ে গবেষণার জন্য তিনি  অক্সফোর্ড,  টরন্টো,  প্যারিস,  ঢাকা বিশ্ববিদ্যালয়ে গিয়েছিলেন। তিনি বর্ধমানের এক  শিক্ষাপ্রতিষ্ঠান- 'শিক্ষা নিকেতন'-এর সম্পাদক ছিলেন। হিতেশরঞ্জন মহাত্মা গান্ধীর প্রতি শ্রদ্ধাশীল ছিলেন।
তার রচিত গ্রন্থসমূহ হল–
মৃত্যু
অধ্যাপক ড. হিতেশরঞ্জন সান্যাল ১৯৮৮ খ্রিস্টাব্দের ২৩ নভেম্বর ভোরে আট চল্লিশ বৎসর বয়সে অকাল প্রয়াত হন।
তথ্যসূত্র
বিষয়শ্রেণী: বাঙালি লেখক
পাকিস্তানে স্বাস্থ্য
উন্নয়নশীল দেশ হিসাবে পাকিস্তান অনেক বিষয়ে লড়াই করছে, যেখানে স্বাস্থ্য ব্যবস্থা অনেক ক্ষতিগ্রস্ত হয়েছে যার ফলে বিশ্ব স্বাস্থ্য সংস্থার "কার্য সম্পাদন প্রতিবেদনে" ১৯০ টি দেশের মধ্যে পাকিস্তান ১২২ তম অবস্থানে রয়েছে। পাকিস্তানের মাথাপিছু আয় ৫,০৪১$ (পিপিপি বর্তমান আন্তর্জাতিক $, ২০১৩)  এবং মাথাপিছু স্বাস্থ্যের পেছনে মোট ব্যয় ১২৯$ (আন্তর্জাতিক $, ২০১৪), যা জিডিপি (২০১৪) এর মাত্র ২.৬%। পাকিস্তানের লিঙ্গ বৈষম্য ০.৫৩৬ এবং এ ক্ষেত্রে, ১৮৮ টি দেশের মধ্যে ১৪৭ তম অবস্থানে রয়েছে (২০১৪)। পাকিস্তানে প্রাপ্ত বয়স্কদের সাক্ষরতার হার ৫৫% (২০১৪) এবং প্রাথমিক বিদ্যালয়ে ভর্তির হার ৭৩%। জন্মের সময় প্রত্যাশীত আয়ু ৬৬ বছর (পুরুষ ৬৫ বছর ,মহিলা ৬৭ বছর), যা দক্ষিণ এশিয়ার দেশগুলির তুলনায় সর্বনিম্ন। উন্নত পানি এবং সুস্বাস্থ্য সুবিধা ভোগী জনসংখ্যার অনুপাত যথাক্রমে ৯১% (২০১৫) এবং ৬৪% (১৫)
স্বাস্থ্য অবকাঠামো
মূল নিবন্ধ: পাকিস্তানে স্বাস্থ্যসেবা
স্বাস্থ্যসেবা সরবরাহ ব্যবস্থায় রাষ্ট্র এবং অ-রাষ্ট্রীয় উভয়ই অন্তর্ভুক্ত; এবং লাভ এবং অলাভজনক পরিষেবা উভয়ই বিদ্যমান। প্রাদেশিক ও জেলা স্বাস্থ্য বিভাগ, আধা-সরকারী সংগঠন, সামাজিক সুরক্ষা প্রতিষ্ঠান, বেসরকারী সংস্থা (এনজিও) এবং বেসরকারী ক্ষেত্র, বেশিরভাগ সময় রোগ-নির্দিষ্ট ব্যবস্থার মাধ্যমে পরিষেবা সরবরাহ করে। দেশের স্বাস্থ্য খাতে, স্বাস্থ্যসেবা সরবরাহের ক্ষেত্রে চিহ্নিত করা যায়- নগর-পল্লী বৈষম্য এবং সীমান্তবর্তী অঞ্চলে অপর্যাপ্ত স্বাস্থ্য ব্যবস্থাপনা, ধাত্রী, সহকারী এবং দক্ষ গাইনির সাথে স্বাস্থ্য কর্মীদের ভারসাম্যহীনতা ।
সংক্রামক রোগ
সংক্রামক রোগ বরাবরই পাকিস্তানে মৃত্যুর প্রধান কারণ হয়ে দাঁড়িয়েছে। সংক্রামক রোগের দ্রুত প্রসারের কারণগুলির মধ্যে রয়েছে- অতিরিক্ত জনাকীর্ণ শহর, অনিরাপদ পানির ব্যবস্থা, অপরিচ্ছন্নতা, দুর্বল আর্থ-সামাজিক পরিস্থিতি, স্বল্প স্বাস্থ্য সচেতনতা এবং অপর্যাপ্ত টিকা প্রদান। এই রোগগুলি সংঘাতের সময়ও মহামারী আকার ধারণ করে।
পাকিস্তান দুটি দেশের মধ্যে একটি, যেখানে দেশব্যাপী পোলিওর প্রকোপ রয়েছে (১০) এবং যক্ষার প্রাদুর্ভাব (প্রতি ১০০০০০ জনে ২৭০ জন), ম্যালেরিয়া এবং এইচআইভি যথাক্রমে প্রতি ১০০০ জনে ১২.৮ জন এবং প্রতি ১০০০ জনে ০.২ জন।
অন্যান্য: গলগন্ড, যকৃতের প্রদাহ এবং যক্ষ্মা।
অসংক্রামক রোগ
২০.৫% লোকই, অসংক্রামক রোগ যেমন হৃদরোগ, ডায়াবেটিস, ক্যান্সার এবং করোনারি হৃদরোগের বোঝা বহন করে এবং 2.5% লোক অক্ষম।মূলত ছানির কারণে ডাব্লুএইচওর মানদণ্ড অনুসারে পাকিস্তানের প্রায় 1% লোকের অন্ধত্বের উচ্চ প্রবণতা রয়েছে । অন্ধত্ব থেকে অক্ষমতার সৃষ্টি, যা, দারিদ্র্য, শিক্ষা এবং সামগ্রিক জীবন মানের উপর গভীরভাবে প্রভাবিত ফেলে।
নিয়ন্ত্রণযোগ্য রোগসমূহ
কলেরা: ২০০৬ সাল পর্যন্ত কলেরার মোট ৪,৬১০ টি কেস ছিল। তবে, ২০১০ সালের বন্যার প্রভাব চিহ্নিত করে যে, কলেরার সংক্রমণ পূর্বের চেয়ে অধিক প্রচলিত হতে পারে। তদুপরি, আগা খান বিশ্ববিদ্যালয় থেকে প্রাপ্ত গবেষণা থেকে জানা গেছে যে গ্রাম্য সিন্ধুর কিছু অংশে শৈশবে ডায়রিয়ারই ভোগী এক-চতুর্থাংশ লোকের কলেরা হতে পারে ।
ডেঙ্গু জ্বর: ২০০৬ সালের অক্টোবরে পাকিস্তানে ডেঙ্গু জ্বরের প্রাদুর্ভাব ঘটেছিল। ভুল রোগ নির্ণয়, দেরীতে চিকিৎসা এবং স্থানীয় জনগণের সচেতনতার অভাবে বেশ কয়েকটি মৃত্যু ঘটেছিল। তবে সামগ্রিকভাবে, জ্বরের জন্য দায়ীদের ধ্বংস করার পদক্ষেপ নেওয়া হয়েছিল এবং পরে এই রোগটি নিয়ন্ত্রণ করা হয়েছিল, এতে খুব কম লোক মারা যায়।
হাম: ২০০৮ সাল পর্যন্ত পাকিস্তানে হামের মোট ৪৪১ টি ঘটনা ঘটেছে।
মেনিনোগোকোকাল মেনিনজাইটিস: ২০০৬ সালে মেনিনোকোকাকাল মেনিনজাইটিসের মোট ৭২৪ টি রোগ ধরা পড়েছিল।
শিশু-ব্যাধিবিশেষ
মূল নিবন্ধ: পাকিস্তানে শিশু-ব্যাদিবিশেষ
পাকিস্তান হ'ল কয়েকটি দেশের মধ্যে একটি, যেখানে পলিওমিলাইটিস নির্মূল হয়নি। ২০০৮ সাল পর্যন্ত পাকিস্তানে পোলিওর মোট ৮৯ টি ঘটনা ঘটেছিল। পোলিওর ঘটনা আরো বাড়তে পারে। ২০১০ সালে নতুন নতুন অঞ্চলে পোলিও সনাক্তকরণের পাশাপাশি সংক্রমণের সংখ্যাও বৃদ্ধি পেয়েছে। জাতীয় কর্মসূচি এবং ডাব্লুএইচওর বিশেষজ্ঞরা মনে করেছিলেন যে দক্ষিণ পাঞ্জাব এবং উত্তর সিন্ধু থেকে চিহ্নিত নতুন ঘটনাগুলো পাকিস্তানের অন্যান্য স্থান থেকে সংক্রমণ ছড়িয়ে পড়ার ফলে হতে পারে। জাতীয় কর্মসূচির দ্বারা ফাটা এবং খাইবার পাখতুনখোয়াতে অবস্থানগুলি সারা বছর ধরে হোস্ট থাকে সংক্রমণ এবং পরিবেশের নমুনা সংগ্রহ অব্যাহত রাখার জন্য এবং ডব্লুএইচও পরামর্শ দেয় যে দেশের অন্যান্য অনেক জায়গায় পোলিও স্থানীয় অবস্থায় রয়েছে।
এইচআইভি / এইডস্
মূল নিবন্ধ: পাকিস্তানে এইচআইভি / এইডস
পরিবার পরিকল্পনা
"পাকিস্তান সরকার ২০২০ সালের মধ্যে জনসংখ্যা স্থিতিশীল (শূন্য বৃদ্ধির হার অর্জন) করতে চায়। এবং পরিবার পরিকল্পনা পদ্ধতির সর্বাধিক ব্যবহার জনসংখ্যা কর্মসূচির অন্যতম স্তম্ভ"। ন্যাশনাল ইনস্টিটিউট অফ পপুলেশন স্টাডিজের (এনআইপিএস) সাথে অংশীদারত্বের মাধ্যমে ম্যাক্রো ইন্টারন্যাশনাল কর্তৃক পরিচালিত সর্বশেষ পাকিস্তান ডেমোগ্রাফিক এবং স্বাস্থ্য জরিপ (পিডিএইচএস) পাকিস্তানে পরিবার পরিকল্পনার ব্যবহার ৩০ শতাংশ বলে ঘোষণা দিয়েছে। ১৯৯০-৯৯ (পিডিএইচএস ১৯৯০-৯৯) -থেকে এটি ১২ শতাংশ সামগ্রিক বৃদ্ধি দেখায়, এর মধ্যে ৮% হ'ল গতানুগতিক পদ্ধতির ব্যবহারকারী।
প্রায় ৭০ লক্ষ মহিলা যে কোনও ধরনের পরিবার পরিকল্পনা ব্যবহার করেন এবং নগর পরিবার পরিকল্পনা ব্যবহারকারীদের সংখ্যা ১৯৯০ থেকে ২০০৭ সাল অব্দি প্রায় স্থির রয়েছে।যেহেতু অনেকগুলি গর্ভনিরোধক ব্যবহারকারী নির্বীজন (৩৮%), তাই বছরে যে কোনও পরিবার পরিকল্পনা পরিষেবা গ্রহণকারী মহিলাদের প্রকৃত সংখ্যা ৩০ লক্ষের কাছাকাছি, যেখানে সরাসরি দোকান থেকে কনডম বা বড়ি কিনে অর্ধেকেরও বেশি। স্বাস্থ্য বা জনসংখ্যা মন্ত্রণালয় দ্বারা পরিচালিত সরকারী প্রোগ্রামগুলি একত্র করে বার্ষিক প্রায় ১ মিলিয়ন ব্যবহারকারীর কাছে পৌঁছানো যায়। তাই, উর্বরতার উচ্চ হারের কারণে পাকিস্তানের সামগ্রিক জনসংখ্যা বৃদ্ধির হার দক্ষিণ এশিয়ার অন্য যেকোন অঞ্চলের (প্রতি বছরে প্রায় ১.৯ শতাংশ) তুলনায় অনেক বেশি।
পরিবার পরিকল্পনার সাথে অগ্রগতির এই অভাবের জন্য যে প্রধান কারণগুলি বিদ্যমান, এর মধ্যে রয়েছে- অপর্যাপ্ত পারিবারিক পরিকল্পনা কর্মসূচি যা, সম্ভাব্য পার্শ্ব প্রতিক্রিয়া সম্পর্কে পরিবার পরিকল্পনার ব্যবহারকারীদের পরামর্শ দেয় না, মহিলাদের ছোট পরিবারের মূল্য বোঝাতে কার্যকর প্রচারের অভাব এবং এমন একটি সমাজের সামগ্রিক সামাজিক সংযোজন যেখানে মহিলারা নিজের উর্বরতা বা পরিবার সম্পর্কে খুব কমই সিদ্ধান্ত গ্রহণ করেন। পাকিস্তানে পরিবার পরিকল্পনার প্রচার না হওয়ার পেছনে যে বিষয়গুলো বিস্মিত করেছে এর মধ্যে একক কারণটি হলো, পণ্য ও পরিষেবাদির ধারাবাহিক সরবরাহের অভাব।
এখনো, গর্ভনিরোধের প্রয়োজনীয়তা প্রজনন বয়সের সমস্ত বিবাহিত মহিলাদের প্রায় ২৫% এ রয়ে গেছে। (যা উচ্চতর গর্ভনিরোধক ব্যবহার করে এমন অনুপাতের চেয়ে বেশি এবং যে কোনও বছরে পরিবার পরিকল্পনা পরিষেবা গ্রহণ করে, এমন নারীর সংখ্যার দ্বিগুণ) এবং ঐতিহাসিকভাবে বিগত ৫০ বছরে জাতীয় সিপিআর-এর ০.৫% হারের তুলনায় গর্ভনিরোধক ব্যবহারকারীদের জন্য পণ্য সরবরাহের প্রয়াস অত্যন্ত দ্রুত বৃদ্ধির পাচ্ছে (বার্ষিক ১০% এরও বেশি)।
বর্তমানে সরকার সমস্ত এফপি সেবার প্রায় এক তৃতীয়াংশ এবং বেসরকারী খাত (বেসরকারী সংস্থাগুলি সহ) বাকি দুই তৃতীয়াংশ ক্ষেত্রে অবদান রাখছে। বেসরকারী ক্ষেত্রের মধ্যে, ফ্র্যাঞ্চাইজড ক্লিনিকগুলি নন-ফ্র্যাঞ্চাইজড ক্লিনিকগুলির তুলনায় উচ্চমানের স্বাস্থ্যসেবা সরবরাহ করে তবে ক্লায়েন্ট প্রতি ব্যয় এবং ফ্র্যাঞ্চাইজড এবং নন-ফ্র্যাঞ্চাইজড বেসরকারী ক্লিনিকগুলির মধ্যে দরিদ্র ক্লায়েন্টের অনুপাতের মধ্যে কোনও পার্থক্য নেই। সরকারী কর্মসূচি মানব কল্যাণ ও স্বাস্থ্য উভয় মন্ত্রণালয় দ্বারা পরিচালিত হয়।পরিবার পরিকল্পনার সবচেয়ে সাধারণ পদ্ধতি হ'ল মহিলা নির্বীজন করা যা সমস্ত আধুনিক পদ্ধতি ব্যবহারকারীদের এক তৃতীয়াংশেরও বেশি। দুর্ভাগ্যক্রমে বেশিরভাগ মহিলাদের ক্ষেত্রে এটি অনেক দেরিতে করা হয় কারণ নির্বীজনিত মহিলা ৩০ বছরের বেশি বয়সী এবং এর মধ্যেই ৪ বা তারও বেশি বাচ্চা হয়। এর পরের জনপ্রিয় পদ্ধতি হ'ল 'কনডম'।
মাতৃ এবং শিশু স্বাস্থ্য
পাকিস্তানের স্বাস্থ্য ব্যবস্থা বিভিন্ন কারণ দ্বারা প্রভাবিত; সংক্রামক, অ-সংক্রামক রোগ, শিশুর অপুষ্টি জনিত সমস্যা এবং মহিলা, মাতৃ এবং শিশু মৃত্যু। পাকিস্তান পাঁচ বছরের কম বয়সী শিশু মৃত্যুর হারের দিক দিয়ে বিশ্বে ২২ নম্বরে রয়েছে, যেখানে, প্রতি ১০০০ জন জীবিত শিশুর মধ্যে ৮১ জন ইউ5এম (2015), পাশাপাশি, 1000 জন জীবিত শিশুর মধ্যে শিশু ও নবজাতকের মৃত্যুর হার ছিল যথাক্রমে ৬৬ এবং ৪৬, মাতৃমৃত্যুর অনুপাতও কম নয়, যেখানে এছাড়াও প্রতি ১০০,০০০ জীবন্ত জন্মের (2015) মধ্যে, ১৭৮ জন মায়ের মৃত্যু। কেবল ৫২% নবজাতক জন্মের সময় দক্ষ কর্মী অংশ নিয়েছিল।
এই পরিসংখ্যানে বিশাল ভারসাম্যহীনতা আছে। উদাহরণস্বরূপ, বেলুচিস্তানে মাতৃমৃত্যু ১০০,০০০ জীবিত জন্মের মধ্যে ৮৫ জন, যা জাতীয় হারের চেয়ে প্রায় তিনগুণ বেশি। এখানে উল্লেখ্য যে গ্রাম্য পাকিস্তানে মাতৃমৃত্যু শহরগুলির তুলনায় প্রায় দ্বিগুণ। দুঃখজনক বাস্তবতা হ'ল ৮০ শতাংশ মাতৃমৃত্যুই প্রতিরোধযোগ্য।
পুষ্টি
পুষ্টিগতভাবে বঞ্চিত শিশুরা কেবল শিখতে অসুবিধার সম্মুখীন হয় না, বরং সংক্রমণের ঝুঁকিতেও থাকে, এবং রোগ থেকে প্রতিকার এবং রোগ প্রতিরোধের ক্ষেত্রে সমস্যার মুখোমুখিও হয়। তাছাড়া, চরম পুষ্টির ঘাটতি শিশুদের উপর খর্বকায়তা (৪৫%), অপচয় (১০.৫%) এবং ওজন বৃদ্ধি (৪.৮%) এর মতো মারাত্মক প্রভাব ফেলতে পারে।
স্থূলতা
মূল নিবন্ধ: পাকিস্তানে স্থূলত্ব
স্থূলত্ব একটি স্বাস্থ্য সমস্যা যা কেবল গত কয়েক বছরেই উদ্বেগ বাড়িয়ে দিয়েছে। নগরায়ণ এবং অস্বাস্থ্যকর, তৈলাক্ত খাবার (পাকিস্তানি রান্নায় তেল এবং চর্বির উচ্চ উপস্থিতি), পাশাপাশি জীবনযাত্রার পরিবর্তন, যা দেশে স্থূলত্বের বৃদ্ধির মূল কারণগুলির মধ্যে অন্যতম। ফোর্বস-এ প্রকাশিত বিশ্বের "চর্বিযুক্ত দেশগুলির" তালিকা অনুসারে, স্থূল জনসংখ্যার দিক থেকে, পাকিস্তান ১৬৫ তম (১৯৯ টি দেশের মধ্যে), এবং ১৫ বছরের বেশি বয়সী লোকের মধ্যে, ২২.২% লোকই স্থূলত্বের দ্বার পেরিয়েছে। এই অনুপাতটি অন্যান্য গবেষণার সাথে মোটামুটি মিলে যায়, যেখানে প্রতি চারজনের মধ্যে একজন পাকিস্তানি প্রাপ্ত বয়স্ককে স্থূল বলে মনে করা হয়।
গবেষণা ইঙ্গিত দেয় যে গ্রামাঞ্চলের লোকদের তুলনায় পাকিস্তানের বড় বড় শহরে বসবাসকারীরা অধিক স্থূলত্বের ঝুঁকির মধ্যে রয়েছে।প্রাকৃতিকভাবে পুরুষদের তুলনায় নারীদের স্থূলতার হার বেশি। দক্ষিণ এশিয়ায় ডায়াবেটিস এ আক্রান্ত ব্যক্তিদের সংখ্যাও পাকিস্তানের সর্বোচ্চ।
এক সমীক্ষায় দেখা গেছে, "ফ্যাট" ককেশীয়দের চেয়ে দক্ষিণ এশীয়দের জন্য অধিক ঝুঁকিপূর্ণ কেননা, চর্বি ত্বকের পরিবর্তে যকৃতের মতো অঙ্গগুলিতে অধিক জমা হয়।
টিকা
অসংখ্য ছোট ছোট পোলিও মহামারীর মুখোমুখি হয়ে পাকিস্তান সরকার এখন পোলিও টিকা বাধ্যতামূলক ও অনিবার্য বলে ঘোষণা দিয়েছে। পাকিস্তানের পুলিশ কমিশনার "রিয়াজ খান মেহসুদের" একটি বিবৃতিতে বলা হয়েছে, "কোনও দয়া নেই, আমরা প্রত্যাখ্যানের মামলাগুলি শক্ত হাতে দমনের সিদ্ধান্ত নিয়েছি।যে কেউ [টিকা] প্রত্যাখ্যান করবে, তাকে কারাগারে প্রেরণ করা হবে "।
সাওর বিপ্লব
কেজিবির সংশ্লিষ্টতা
আফগানিস্তানকে প্রজাতন্ত্র ঘোষণা সাওর বিপ্লবে ভূমিকা রেখেছে। রাষ্ট্রপতি দাউদ খানের ধারণা ছিল সোভিয়েত ইউনিয়নের সাথে শক্তিশালী সম্পর্ক থাকলে পাকিস্তানের সাথে সীমান্ত সমস্যা নিরসন করা সম্ভব হবে। তবে পরে তিনি সরকারে সোভিয়েতদের ব্যাপক সংশ্লিষ্টতার কারণে শঙ্কিত হন। তার ধারণা হয় যে সোভিয়েতরা আফগানিস্তান দখলের পরিকল্পনা করছে। এর ফলে তার সরকার ও সোভিয়েত ইউনিয়নের সম্পর্ক শীতল হতে থাকে। আফগানিস্তানে রুশ প্রভাব পুনপ্রতিষ্ঠার উদ্দেশ্যে সাওর বিপ্লব সংঘটিত হয়।
বিপ্লবের পর সোভিয়েত ইউনিয়নের উপর পিডিপিএর নির্ভ‌রশীলতা শীঘ্রই প্রকাশ হয়ে পড়ে। কাবুলের মার্কিন দূতাবাস থেকে ওয়াশিংটনে প্রেরিত টেলিগ্রামে বলা হয় "প্রথম ব্রিটিশ, এবং পরে মার্কিনরা শত বছর ধরে যা প্রতিহত করার চেষ্টা করে এসেছে তা সংঘটিত হয়েছে: রুশ ভালুক হিন্দু কুশের দক্ষিণে এসে পড়েছে।"
দাউদ খানের শাসন
দাউদ খানের শাসনামলে ক্ষমতাসীন পিডিপিএ দলের মধ্য কোন্দল দেখা দেয়। এর ফলে পারচাম ও খালক নামক দুইটি উপদল তৈরি হয়। ১৯৭৮ সালে অন্যতম প্রধান পারচাম সদস্য মীর আকবর খাইবার খুন হন। সরকারের তরফ থেকে এ ঘটনায় শোক প্রকাশ করা হলেও নূর মুহাম্মদ তারাকি এজন্য সরকারকে দায়ী করেন। এছাড়াও কাবুলের বুদ্ধিজীবী শ্রেণীর অনেকে এমনটা বিশ্বাস করত। পিডিপিএ নেতৃবৃন্দের মধ্যে ধারণা জন্মায় যে দাউদ সবাইকে নিশ্চিহ্ন করার পরিকল্পনা করছেন।
খাইবারের জানাজার সময় সরকারের বিরুদ্ধে প্রতিবাদ অনুষ্ঠিত হয়। এরপর বাবরাক কারমালসহ অন্যান্য পিডিপিএ নেতৃবৃন্দ গ্রেপ্তার হন। তবে হাফিজউল্লাহ আমিন গৃহবন্দি হন। এর ফলে তিনি অভ্যুত্থান সংগঠিত করার সুযোগ পান। তিনি খালকপন্থি সেনা অফিসারদেরকে সরকার উৎখাতের নির্দেশনা দেন।
অভ্যুত্থান
১৯৭৮ সালের ২৭ এপ্রিল বৃহষ্পতিবার সামরিক বাহিনীতে পিডিপিএর খালকপন্থিদের অনুগতরা কাবুলে রাষ্ট্রপতি প্রাসাদে হামলা চালায়। পরেরদিন শুক্রবার হওয়ায় এবং অধিকাংশ সামরিক ও সরকারি কর্মীরা ছুটিতে থাকার কারণে কৌশলগতভাবে এই দিনটি বেছে নেয়া হয়েছিল। বিমানবাহিনীর কয়েকটি প্লেনের সহায়তায় বিদ্রোহীরা রাষ্ট্রপতির রক্ষীদের প্রতিরোধ ভেঙে ফেলে এবং দাউদ খান ও তার পরিবারের অধিকাংশ সদস্য নিহত হন।
নতুন শহরের (শারি নাও) স্বরাষ্ট্র মন্ত্রণালয়ের কাছ থেকে প্রথম গুলির শব্দ শোনা যায়। এখানে থেকে শহরের অন্যত্র লড়াই ছড়িয়ে পড়ে। বিকেলে জঙ্গিবিমান থেকে শহরের কেন্দ্রে অবস্থিত প্রাসাদে হামলা চালানো হয়। সন্ধ্যার দিকে সরকারি বেতার কেন্দ্র থেকে ঘোষণা করা হয় যে খালকপন্থিরা দাউদের সরকার উৎখাত করেছে। ঘোষণায় খালক শব্দের ব্যবহারের কারণে একথা স্পষ্ট হয়ে যায় যে পিডিপিএ অভ্যুত্থানের নেতৃত্ব দিচ্ছে এবং বেতার কেন্দ্রের নিয়ন্ত্রণ তাদের হাতে।
মধ্যরাতে প্রাসাদের উপর বিমান হামলা বৃদ্ধি পায়। পরের দিন ২৮ এপ্রিল সকালে কাবুল শান্ত ছিল। তবে শহরের দক্ষিণ থেকে বন্দুক যুদ্ধের আওয়াজ শোনা যায়। একদল সৈনিক প্রাসাদ ঘিরে ফেলে রাষ্ট্রপতি দাউদ ও তার ভাই নাইমের আত্মসমর্পণ দাবি করে। কিন্তু তারা অস্ত্র নিয়ে সৈনিকদের উপর হামলা চালানোর পর সৈনিকদের গুলিতে নিহত হন।
কম্যুনিস্ট শাসন
দাউদ খানের পতনের পর পিডিপিএ ক্ষমতাসীন হয়। খালকপন্থি নূর মুহাম্মদ তারাকির নেতৃত্বে নতুন সরকার স্থাপিত হয়। মন্ত্রীসভায় খালক ও পারচাম উভয় গ্রুপ থেকে নেতা বাছাই করা হয়েছিল। খালকপন্থি তারাকি প্রধানমন্ত্রী, পারচামপন্থি কারমাল সিনিয়র ডেপুটি প্রধানমন্ত্রী এবং খালকপন্থি আমিন পররাষ্ট্রমন্ত্রী হন। তবে এই মিত্রতা বেশিদিন স্থায়ী হয়নি। জুলাইয়ের শুরুর দিকে তারাকি ও আমিন সরকার থেকে পারচামপন্থিদের অপসারণ করেন। কারমালকে চেকোস্লোভাকিয়ায় রাষ্ট্রদূত হিসেবে পাঠিয়ে দেয়া হয়। ১৯৭৮ সালের আগস্টে তারাকি ও আমিন একটি ষড়যন্ত্র জানতে পারেন এবং মন্ত্রীসভার কয়েকজন বন্দী সদস্যকে মৃত্যুদন্ড প্রদান ও বন্দী করেন। বন্দীদের মধ্যে বিপ্লবের সামরিক নেতা জেনারেল আবদুল কাদিরও ছিলেন। ১৯৭৯ সালের সেপ্টেম্বরে তারাকিও আক্রান্ত হন। এসময় আমিন তাকে ক্ষমতাচ্যুত ও হত্যা করেন।ted him.
ক্ষমতাসীন হওয়ার পর পিডিপিএ সমাজতান্ত্রিক কর্মসূচি চালু করেন। ঐতিহ্যবাহী সবুজ ইসলামি পতাকার বদলে সোভিয়েত ইউনিয়নের আদলে লাল রঙের পতাকার ব্যবহার শুরু হয়। এর ফলে জনগণ অসন্তুষ্ট হয়। নতুন ব্যবস্থা না নিয়ে প্রথাগত ঋণ ব্যবস্থা বিলুপ্ত করায় কৃষিক্ষেত্রে সংকট দেখা দেয়। ভূমি সংস্কার কার্যক্রমও সমালোচিত হয়েছিল। এক সাংবাদিক সমালোচনা করে বলেন "অগোছালো পন্থায় ভূমি অধিগ্রহণের ফলে সবাই ক্ষিপ্ত হয়, এতে কেউই লাভবান হয়নি, এবং খাদ্য উৎপাদন হ্রাস পেয়েছে," এবং "আফগানিস্তানের আধুনিক ইতিহাসে প্রথমবারের মত সংগঠিত, জাতিপর্যায়ের নিষ্পেষণ।"
নারী অধিকার
পিডিপিএ নারীদের সমতা ঘোষণা করে এর ফলে রক্ষণশীল জনগণ ক্ষিপ্ত হয় এবং একে ইসলামের উপর আক্রমণ হিসেবে বিবেচনা করে। নারী অধিকারের উপর পিডিপিএ কর্তৃক বেশ কয়েকটি বক্তব্য প্রচার করা হয় যাতে নারী সমতা এবং রাজনৈতিক জীবনে নারীদের অংশগ্রহণের কথা বলা হয়।
মানবাধিকার
বিপ্লবের পর দেশে কঠোর নির্যাতন শুরু হয়। সাংবাদিক রবার্ট কাপলানের বর্ণা‌নুযায়ী আফগানিস্তান ঐতিহাসিকভাবে দরিদ্র ও উন্নয়নবঞ্চিত হলেও ১৯৭৮ সাল নাগাদ এখানে রাজনৈতিক নির্যাতন কখনোই বেশি দেখা যায়নি। মধ্যরাতে দরজায় সৈনিকদের করাঘাত অনেক আরব ও আফ্রিকান রাষ্ট্রে খুব স্বাভাবিক হলেও আফগানিস্তানে খুব কমই তা দেখা যেত, এখানে কেন্দ্রীয় সরকার কাবুলের বাইরে নিজ কর্তৃত্ব দেখাতে পারত না।
তারাকির অভ্যুত্থান সব বদলে দেয়। ১৯৭৮ সালের এপ্রিল থেকে ১৯৭৯ সালের ডিসেম্বরে সোভিয়েত আগ্রাসনের মধ্যবর্তী সময়ে আফগান কম্যুনিস্টরা কাবুল থেকে ছয় মাইল পূর্বের পুল-ই-চারকি কারাগারে ২৭,০০০ রাজনৈতিক বন্দীকে হত্যা করে....অধিকাংশ ক্ষতিগ্রস্ত ছিল আফগানিস্তানের ধার্মিক গ্রামীণ সমাজের আধুনিকায়ন ও সেকুলারকরণের বিরোধী গ্রামের মোল্লা ও প্রধানরা। পাশ্চাত্যের মাপকাঠিতে এটা ফলপ্রসূ। কিন্তু এই কার্যক্রম এতটা সহিংসভাবে সম্পন্ন হচ্ছিল যে এমনকি সোভিয়েতরাও শঙ্কিত হয়ে উঠে...
ফতেপুর মঞ্জুরুল ইসলাম আলিম মাদ্রাসা
ফতেপুর মঞ্জুরুল ইসলাম আলিম মাদ্রাসা বাংলাদেশের চট্টগ্রাম জেলার একটি আলিয়া মাদ্রাসা। মাদ্রাসাটি চট্টগ্রাম জেলার হাটহাজারী উপজেলার ফতেপুর ইউনিয়নে অবস্থিত। মাদ্রাসার দাখিল ও আলিম শ্রেণী বাংলাদেশ মাদ্রাসা শিক্ষাবোর্ডের অধীনে পরিচালিত হয়।
ইতিহাস
১৯৫৩ সালে মাদ্রাসাটি প্রতিষ্ঠিত হয়। প্রতিষ্ঠাকালে দাখিল পর্যায়ে প্রতিষ্ঠিত হলেও পরবর্তীতে আলিম পর্যায়ে উন্নীত করা হয়।
ব্যবস্থাপনা
বর্তমানে মাদ্রাসা বোর্ড কর্তৃক অনুমোদিত মোট ১৩ সদস্য বিশিষ্ট একটি নিয়মিত কমিটির মাধ্যমে মাদ্রাসার যাবতীয় কার্যক্রম সূচারুরূপে পরিচালিত হচ্ছে। মাদ্রাসার অধ্যক্ষ মোহাম্মদ শাহ আলম।
ফলাফল ও কৃতিত্ব
বিগত বছরের পাশের হার ৯৫%।
স্পার্মার্চ
থাম্ব|অণ্ডকোষের চিত্র। ছেলের শুক্রাণুর বিকাশ হ'ল স্পারমার্চ বয়ঃসন্ধিতে ছেলেদের অন্ডকোষে শুক্রাণুর বিকাশের সূচনা স্পারমার্চ নামে পরিচিত। এটি মেয়েদের মসিকের মতোই স্বাভাবিক। তাদের লালন, সাংস্কৃতিক পার্থক্য এবং পূর্বে যৌন জ্ঞানের উপর নির্ভর করে ছেলেদের স্পারমার্চে বিভিন্ন রকম প্রতিক্রিয়া হতে পারে। তারা এসময় ভয় বা উত্তেজনা পেতে পারে। স্পার্মার্চ একটি পুরুষের যৌন সম্পর্কের ক্ষেত্রে প্রথম ঘটনাগুলির মধ্যে একটি যা যৌন পরিপক্কতার নির্দেশ করে। এটি তখন ঘটে যখন সেকেন্ডারি যৌন বৈশিষ্ট্যগুলি সবে শুরু হতে থাকে। যে বয়সে প্রথম বীর্যপাত হয় তা নির্ধারণ করা সহজ নয়। তবে গবেষকরা ছেলেদের প্রস্রাবের নমুনা নিয়ে এবং শুক্রাণুটির উপস্থিতি নির্ধারণ করে বিভিন্ন জনগোষ্ঠীর এ বয়স নির্ধারণের চেষ্টা করেছেন। প্রস্রাবে শুক্রাণুর উপস্থিতি স্পার্মাটুরিয়া হিসাবে পরিচিত। বিভিন্ন তথ্য থেকে জানা যায় এটি বেশিরভাগ ক্ষেত্রে ১৩ থেকে ১৫ বছর বয়সের মধ্যে হয়।
প্রসঙ্গ
একটি সমীক্ষায়, ছেলেদেরকে তাদের প্রথম বীর্যপাত কখন ঘটেছিল তা জিজ্ঞাসা করা হয়েছিল। বেশিরভাগ ক্ষেত্রে এটি একটি স্বপ্নদোষ এর মাধ্যমে ঘটেছিল। উল্লেখযোগ্য সংখ্যক ছেলেদের হস্তমৈথুনের মাধ্যমে বীর্যপাতের অভিজ্ঞতা রয়েছে। খুব কম ছেলেরাই কোন নারীর সাথে যৌন মিলনের সময় প্রথম বীর্যপাত হয়েছে বলে জানায়।
চেঙ্গলপট্টু
চেঙ্গলপট্টু, বা চিংলেপাট, দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলার সদর শহর। পূর্বতন কাঞ্চীপুরম জেলা থেকে এই নতুন জেলাটি গঠিত হয়েছে৷ শহরটি রাজ্যের রাজধানী চেন্নাই থেকে দক্ষিণে ৩২ নং জাতীয় সড়কের উপর অবস্থিত। চেঙ্গলপট্টু জংশন রেলওয়ে স্টেশন, দক্ষিণ রেলের একটি অন্যতম গুরুত্বপূর্ণ জংশন রেলওয়ে স্টেশন।
চেঙ্গলপট্টু সরকারি হাসপাতাল শহরের ল্যান্ডমার্ক এবং জেলার বৃহত্তম সরকারি হাসপাতাল। হাসপাতালটিতে নিজস্ব চিকিৎসা মহাবিদ্যালয় রয়েছে। শহর থেকে রয়েছে জেলা আদালতের মূল দপ্তর এবং ডঃ আম্বেদকর ল কলেজ।
মনে করা হয় এই শহরটির নাম এসেছে স্থানীয় এক প্রকার লিলি ফুল থেকে যা 'চেঙ্কলুনীর পূ' নামে পরিচিত। পূর্বে এই অঞ্চলে এই প্রকার লিলি ফুল প্রচুর পরিমাণে পাওয়া যেত। পালার নদীর তীরে অবস্থিত এই শহরটি চেন্নাইয়ের প্রবেশদ্বার নামে পরিচিত। এটি একটি গুরুত্বপূর্ণ অর্থনৈতিক কেন্দ্র ও প্রগতিশীল ছোট শহরগুলির একটি।
ইতিহাস
চেঙ্গলপট্টুর ইতিহাস খ্রিস্টীয় দ্বিতীয় শতাব্দী চোল সাম্রাজ্যের সময়কালীন৷ ১৫৬৫ খ্রিস্টাব্দে তালিকোটা যুদ্ধে দাক্ষিণাত্য সালতানাত বিজয়নগর সাম্রাজ্য আক্রমণের পূর্ববর্তী এই শহরটি ছিল বিজয়নগর রাজাদের রাজধানী। এখানে রয়েছে খ্রিস্টীয় ষোড়শ শতাব্দীতে বিজয়নগর রাজাদের দ্বারা নির্মিত চেঙ্গলপট্টু দুর্গ এবং পরিধিস্থ হ্রদ।
১৬৩৯ খ্রিস্টাব্দে স্থানীয় শাসক তথা নায়করা ব্রিটিশ ইস্ট ইন্ডিয়া কোম্পানিকে ব্যবসায়িক কাজে সমুদ্র তট বরাবর বেশকিছু জমি প্রদান করতে সম্মতি দান করেছিলেন। দান করা একই জমি মাদ্রাজ বা বর্তমানে চেন্নাই শহরের প্রাণকেন্দ্র। ১৭৫১ খ্রিস্টাব্দে ফরাসিরা চেঙ্গলপট্টু ওপর নিজেদের আধিপত্য স্থাপন করেন। ১৭৫২ খ্রিস্টাব্দের রবার্ট ক্লাইভের তৎপরতায় তা আবার পুনরুদ্ধার হয়।
ব্রিটিশ শাসনের সাথে মহীশূরের হায়দার আলী শহরটিতে সৈন্য আটক করা হয়েছিল।১৭৮০ খ্রিস্টাব্দে কলনেল বেইলি পরাস্ত হলে স্যার হেক্টর মুনরো গুপ্তাবাসে যান। ১৯০০ খ্রিস্টাব্দে এই শহরটি মৃৎশিল্প এবং স্থানীয় বাজারে বিক্রিকে কেন্দ্র করে বিখ্যাত হয়ে ওঠে। এছাড়াও শহরকে কেন্দ্র করে রেশম ও সুতির বুনন, নীল উৎপাদন সিগার ফ্যাক্টরি এবং সমুদ্রতট বরাবর মূল্যবান লবণ উৎপাদন হয়ে থাকে।
ভূগোল
চেঙ্গলপট্টুর অবস্থান রেখার মধ্যে। শহরটির গড় উচ্চতা সমুদ্রতল থেকে ৩৬ মিটার। চেঙ্গলপট্টুর বৃহত্তম হ্রদটি হল কোলবাই হ্রদ।
জনসংখ্যার উপাত্ত
২০১১ খ্রিস্টাব্দে ভারতের জনগণনা অনুসারে চেঙ্গলপট্টুর মোট জনসংখ্যা ৬২,৫৭৯ জন, প্রতি হাজার পুরুষে এখানে ১,০২০ জন নারী বাস করেন, যা গড় জাতীয় লিঙ্গানুপাত ৯২৯ থেকে অধিক৷ ছয় বছর অনূর্ধ্ব শিশু সংখ্যা ৫,৮৮৪ যার মধ্যে শিশুপুত্র ৩,০৪৫ জন ও শিশুকন্যা ২,৮৩৯ জন৷ তপশিলি জাতি এবং তপশিলি উপজাতি জনগোষ্ঠীর সংখ্যা অনুপাত যথাক্রমে ১৫.৫৫ শতাংশ এবং ১.৪৪ শতাংশ। শহরটির গড় সাক্ষরতার হার ৮৩.২৫ শতাংশ, যা জাতীয় গড় সাক্ষরতার হার থেকে অনেক বেশি। শহরটিতে মোট পরিবার সংখ্যা ১৫,৬৭৫ টি। মোট শ্রমজীবী সংখ্যা ২৩,৯৩৭ জন, যার মধ্যে ২৬৪ জন কৃষক ২১৫ জন কৃষিজীবী, ৪৭৫ জন গৃহস্থলী সংক্রান্ত, ১৯,৩৭৬ জন অন্যান্য শ্রমজীবী, ৩,৬০৭ জন প্রান্তিক শ্রমজীবী, ১২৭ জন প্রান্তিক কৃষক, ৬৬ জন প্রান্তিক কৃষিজীবী, ১৭৫ জন প্রান্তিক গৃহস্থলী সংক্রান্ত, ৩,২৩৯ অন্যান্য প্রান্তিক শ্রমজীবী।
গান্ধী, মাই ফাদার
গান্ধী, মেরা বাপ ফিরোজ আব্বাস খানের ২০০৭ সালের একটি ভারতীয় জীবনীমূলক নাট্য চলচ্চিত্র। এটি বলিউড অভিনেতা অনিল কাপুর দ্বারা প্রযোজিত যা ৩ আগস্ট ২০০৭-এ মুক্তি পায়।
চলচ্চিত্রটিতে অভিনয় করেছেন দর্শন জারিওয়ালা, অক্ষয় খান্না ও ভূমিকা চাওলা।
চলচ্চিত্রটি মহাত্মা গান্ধী ও তার পুত্র হরিলাল গান্ধীর মধ্যকার অস্থির সম্পর্ক তুলে ধরে।
পটভূমি
চলচ্চিত্রটি চাঁদুলাল অংশুভাই দালালের হরিলাল গান্ধীর জীবনী অবলম্বনে নির্মিত, যার নাম হরিলাল গান্ধী: অ্যা লাইফ। খানের নাটক মহাত্মা বনাম গান্ধী, এই চলচ্চিত্র থেকে ভিন্ন হলেও একই উপজীব্য ছিল যা গুজরাটি লেখক দিনকর জোশীর উপন্যাস অবলম্বনে ছিল। এর শুটিং হয়েছে দক্ষিণ আফ্রিকা এবং মুম্বাই ও আহমেদাবাদ সহ ভারতের বেশ কয়েকটি শহরে।
কাহিনী
গান্ধী মেরা বাপ তার ছেলে হরিলাল গান্ধীর সাথে গান্ধীর জটিল, জটিল ও টানাপোড়েনের সম্পর্কের ছবি এঁকেছে। শুরু থেকেই দুজনের স্বপ্ন ছিল বিপরীতমুখী। হরিলালের উচ্চাকাঙ্ক্ষা ছিল বিদেশে পড়াশোনা করা ও তার বাবার মতো ব্যারিস্টার হওয়া, অন্যদিকে গান্ধী আশা করেছিলেন যে তার ছেলে তার সাথে যোগ দেবে এবং ভারতে তার আদর্শ ও কারণের জন্য লড়াই করবে।
গান্ধী যখন হরিলালকে বিদেশে পড়াশোনা করার সুযোগ দেন না, তখন তা হরিলালের জন্য আঘাতের হয়ে আসে। তিনি তার পিতার আদর্শ ত্যাগ করার সিদ্ধান্ত নেন এবং ভারতের উদ্দেশ্যে দক্ষিণ আফ্রিকা ত্যাগ করেন যেখানে তিনি তার স্ত্রী গুলাব (ভূমিকা চাওলা) এবং সন্তানদের সাথে যোগ দেন। তিনি ডিপ্লোমা অর্জনের উদ্দেশ্যে তার শিক্ষার জন্য ফিরে যান কিন্তু ক্রমাগত ব্যর্থ হন এবং আর্থিক ধ্বংসের মধ্যে শেষ হন। পরিবারকে দারিদ্র্যের মধ্যে ফেলে অর্থ উপার্জনের বিভিন্ন পরিকল্পনা ও পরিকল্পনা ব্যর্থ হয়। তার ব্যর্থতায় বিরক্ত হয়ে গুলাব বাচ্চাদের সাথে তার বাবা-মায়ের বাড়িতে ফিরে আসে, যেখানে অবশেষে সে মহামারীতে মারা যায়। বিচলিত হয়ে, হরিলাল দুঃখে জন্য মদ পান করতে শুরু করে এবং ইসলামে ধর্মান্তরিত হয়। পরবর্তীতে সে মুসলিম থেকে হিন্দু ধর্মের একটি ভিন্ন সম্প্রদায়ে পুনরায় ধর্মান্তরিত হয়। রাজনৈতিক উত্তেজনা বাড়ার সাথে সাথে গান্ধী এবং তার জ্যেষ্ঠ পুত্রের মধ্যে ফাটল মেরামতের বাইরে না হওয়া পর্যন্ত বাড়তে থাকে। হরিলাল তার বাবার বিশাল ছায়ায় বেঁচে থাকা অসহ্য বোধ করে। দুজনের মধ্যে মিটমাট করার আগেই গান্ধীকে হত্যা করা হয় এবং হরিলাল কার্যত একজন অপরিচিত হিসেবে তার বাবার শেষকৃত্যে যোগ দেন যিনি তার আশেপাশের লোকদের কাছে প্রায় অচেনা। পরে, তিনি নিজের পরিচয় খুঁজে পেতে ব্যর্থ হয়ে একা দারিদ্র্যের মধ্যে মারা যান।
পুরস্কার
=== ২০০৭-এর জাতীয় চলচ্চিত্র পুরস্কার ===
=== ২০০৮-এর জি সিনে পুরস্কার ===
=== ২০০৭-এর এশিয়া প্যাসিফিক স্ক্রিন পুরস্কার ===
সামিহা খলিল
সামিহা আল-কুবাজ সালামেহ খলিল (Arabic: سميحة خليل) জন্ম আনাবতা, তুলকার্ম জেলা ১৯২৩ – ফেব্রুয়ারি ২৬, ১৯৯৯ রামাল্লা), আরো পরিচিত উমম খলিল নামে, ফিলিস্তিনের দাতব্য কর্মী ও ফিলিস্তিনি রাজনীতিতে বিশিষ্ট ব্যক্তিত্ব ছিলেন।
গ্রামে জন্মগ্রহণ করা, সালামেহ খলিল ১৭ বছর বয়সে উচ্চ বিদ্যালয়ের পড়ালেখা বন্ধ করে সলিম খলিলের সাথে বিয়েতে আবদ্ধ হন। ১৯৪৮ আরব-ইসরায়েলি যুদ্ধ এর পরে, দম্পতিটি পালিয়ে গাজা চলে যায়, যেখানে তারা তাদের পাঁচ সন্তানের পরিবারকে লালন পালন করে, এবং ১৯৬৪ সালে সামিহা শেষ পর্যন্ত স্কুলে ফিরে পড়েন এবং পড়ালেখা সম্পূর্ণ করেন।
১৯৬৫-এ, তার গ্যারেজে আল-ইনাশ আল-উসরা সোসাইটি প্রতিষ্ঠা করার মাধ্যমে সামিহা খলিল জনসাধারণের নজরে আসেন - এটি পরে বৃহত্তম এবং সবচেয়ে কার্যকর ফিলিস্তিনি কল্যাণ সংস্থা হয়ে উঠে। ১৯৭৭ সালে তিনি জাতীয় ফ্রন্ট কমিটির প্রথম ও একমাত্র মহিলা সদস্য হন।
১৯৮০ এর দশকে খালিল ডেমোক্রেটিক ফ্রন্ট ফর দ্য লিবারেশন অফ প্যালেস্টাইন-এর সাথে যুক্ত ছিলেন এবং আইডিএফ কর্তৃক ছয়বার আটক ছিলেন; তিনি তার দুই সন্তানকে ইসরাইস হহতে নির্বাসিত হতে দেখেন এবং অন্য তিনজনকে (যারা সেই সময় দেশের বাহিরে ছিলো) দেশে পুনরায় প্রবেশে নিষেধাজ্ঞা দেওয়া হয়। অবশেষে তাকে আল-বীরহে শহরে তাকে শহর-বন্দী করা হয়েছিল।
১৯৯৬ সালে তিনি ফিলিস্তিনি কর্তৃপক্ষ এর প্রেসিডেন্ট পদের জন্য লড়েছিলেন, কিন্তু তিনি ইয়াসির আরাফাত-এর কাছে হেরে যান। তিনি ১১.৫% ভোট পান।
১৩ নাতী-নাতনীর দাদী খলিল ১৯৯৯ সালে তার মৃত্যু পর্যন্ত ফিলিস্তিনি জাতীয় কাউন্সিল -এ সেবা প্রদানের ক্ষেত্রে রাজনৈতিক দৃশ্যের একজন সক্রিয় সদস্য ছিলেন।
গিরিশ পার্ক
গিরিশ পার্ক ভারতের পশ্চিমবঙ্গ রাজ্যের কলকাতা জেলার উত্তর কলকাতার একটি অঞ্চল।
পুলিশ জেলা
গিরিশ পার্ক থানা কলকাতা পুলিশের কেন্দ্রীয় বিভাগের অন্তর্গত। এটি ১৩৮, রাম দুলাল সরকার স্ট্রিট, কলকাতা -7০০ ০০৬ এ অবস্থিত।
তালতলা মহিলা থানা কেন্দ্রীয় বিভাগের আওতাধীন সমস্ত পুলিশ জেলাকে অন্তর্ভুক্ত করে, অর্থাৎ বউবাজার, বুড়াবাজার, গিরিশ পার্ক, হেয়ার স্ট্রিট, জোড়াসাঁকো, মুচিপাড়া, নিউমার্কেট, তালতলা ও পোস্তা।
ফ্লাইওভার ধস
বিবেকানন্দ ফ্লাইওভার ধসে যখন ৩১ মার্চ ২০১৬-এ গিরিশ পার্ক পাড়ায় নির্মাণাধীন ফ্লাইওভারের একটি অংশ ভেঙে পড়ে, তখন ৮১ জন নিহত এবং ২০৫ জন আহত হয়।
রাস্তা
গিরিশ পার্ক চিত্তরঞ্জন অ্যাভিনিউ এবং বিবেকানন্দ রোডের সংযোগস্থল। বিডন স্ট্রিট (দানি ঘোষ সরণি/অভেদানন্দ রোড) কাছাকাছি চিত্তরঞ্জন এভিনিউকে ছেদ করে। এই রাস্তা দিয়ে অনেক বাস চলাচল করে।
ট্রেন
বড় বাজার রেল স্টেশন এবং শিয়ালদহ স্টেশন হল নিকটতম রেল স্টেশন।
শ্বাপদ বর্গ
থাম্ব কর্ডাটা পর্বের স্তন্যপায়ী শ্রেণীর বৈচিত্রপূর্ণ মাংসভুক বর্গ (order Carnivora)। এদের সবাই যে মাংশ খায় তা নয়। যেমন বৃহৎ পান্ডা সম্পূর্ণ নিরামিষাশী, কেবল বাঁশ পাতা খেয়ে থাকে, আবার ভালুক, শেয়াল, খেঁকশিয়াল ইত্যাদি খাদ্যাভ্যাসের হিসাবে সর্বভুক। শ্বাপদ-দের একটি প্রধান বৈশিষ্ট্য হল কার্নাসাল নামে কাচির মত মাংস কাটতে পারে এমন দাঁত যেগুলি উপর নিচের পাটির কষের কাছে অবস্থিত কিন্তু ধারাল এবং ঘাঁজে ঘাঁজে ঢুকে যায়। কিন্তু পান্ডা ও আর্ড-উলফ ইত্যাদি কিছু প্রাণী শ্বাপদ হলেও তাদের কার্নাসাল দাঁত নেই। তাই শ্বাপদ হতে হলে কোন প্রাণীর নিজের কার্নাসাল দাঁত না থাকলেও তার পূর্বপুরুষের থাকলেই চলবে।
শ্বাপদ বর্গকে দুটি বড় উপবর্গে ভাগ করা হয়েছেঃ
বিড়ালের মত অর্থাৎ মার্জারপ্রতিম উপবর্গ এবং কুকুরের মত অর্থাৎ কুক্কুর প্রতিম উপবর্গ।
মার্জারপ্রতিম উপবর্গ
(suborder feliformia)
ফেলিডাই (বিড়াল পরিবার)
মার্জার অর্থাৎ বিড়াল, বাঘ, সিংহ,
নিম্রাভিডাই
নকল ছোরা দেঁতো চিতা(false sabre toothed cat) (অবলুপ্ত)
হের্পেস্টিডাই (নকুল পরিবার)
নেউল, বেজী ইত্যাদি
হিয়াইনিডাই
হায়েনা
ভিভের্রিডাই
ভাম, খটাশ ইত্যাদি
নান্ডিনিডাই
আফ্রিকান ভাম
এউপ্লেরিডাই
মালাগাসির শ্বাপদ পরিবার
কানিদাই (কুক্কুর পরিবার)
কুকুর, শিয়াল, নেকড়ে, ইত্যদি
উর্সিদাই (Ursidae) (ভল্লুক পরিবার)
ভালুক, জায়ান্ট পান্ডা
আইলুরিদাই
লাল পান্ডা
ওদোবেনিদাই
ওয়ালরাস (walruses)
ওতারিদাই
সি-লায়ন, কানয়ালা সিল (eared seals)
ফোকিদাই
সিল (true seal)
প্রোকুয়োনিদাই
রাকুন
মেফিতিদাই
দুর্গন্ধী ব্যাজার
পাটো আব্রাহাম
পাটো আব্রাহাম (জন্ম ১৯৬৬) হলেন নাইজেরিয়ান পতিতা এবং যৌনকর্মীদের মানবাধিকার কর্মী। তার মতে নাইজেরিয়ায় যৌনতা এবং পতিতাবৃত্তি অপরাধগণ্য না। ২০১৪ সাল পর্যন্ত তিনি নাইজেরিয়ার আফ্রিকান সেক্স ওয়ার্কার্স অ্যালায়েন্সের (এএসডাব্লুএ) নেতা ছিলেন। তিনি নাইজেরিয়ার যৌনকর্মের উন্নতির লক্ষ্যে গঠিত একটি এনজিও প্রতিষ্ঠিত উইমেন অফ পাওয়ার ইনিশিয়েটিভ (ডাব্লুওপিআই) এর সভাপতিও রয়েছেন।  তিনি যৌনকর্মীদের দ্বারা গৃহীত অপব্যবহার ও অবজ্ঞার বিরুদ্ধে লেগোসের রাস্তায় ধারাবাহিক প্রতিবাদ করেছেন।
বড়গ্রাম ইউনিয়ন
ইতিহাস
বড়গ্রাম ইউনিয়ন মুক্তাগাছা একটি ঐতিহ্যবাহী ইউনিয়ন পরিষদ। এই ইউনিয়নটি অনেক বরেণ্য ব্যক্তির জন্ম স্থান। ১৯৭১  সালে বড়গ্রাম ইউনিয়নেয় মুক্তিযোদ্ধাগণ পাক হানাদার বাহিনীর সাথে তীব্র পতিরোধ গরে তোলে। তবে অত্যন্ত পরিতাপের বিষয় যে, মুক্তিযুদ্ধের মাঝামাঝি সময়ে রাজাকার বাহিনীর সহযোগীতায় পাকহানাদার বাহিনী বিভিন্ন গ্রাম নিরাপরাদ ২১জন মানুষ কে ধরে এনে লাইন করে দার করিয়ে সরাসরি গুলি করে হত্যা করে। কালের পরিক্রমায় ২০০৯ সালে মির্জাকন্দায় বাইশা বিলের একটি বধ্যভূমি নির্মিত হয় এবং বাহেংগার কেজাই বিলের পাশে একটি বধ্যভূমি নির্মিত হয়।
প্রশাসনিক এলাকা
ওয়ার্ড নাম্বারঃ ১ - বড়গ্রাম, মোগলটুলা, মির্জাকান্দা, সূবর্ণখিলা, সৈয়দপাড়া। ২ - বকচর, সৈয়দপাড়া। ৩ - বাহেংগা, উজলাপাড়া, কোনাগাও, কেজাইকান্দা। ৪ - ৫ -
আয়তন ও জনসংখ্যা
লোকসংখ্যা – ৩০৬৫০।প্রতি বর্গ কিলোমিটারে ১১৩১ জন প্রায় ।(২০০১সালের আদম শুমারি অনুযায়ী) গ্রামের সংখ্যা – ২২টি।
মৌজার সংখ্যা – ১৭টি।
শিক্ষা
শিক্ষার হার :৩৩.৪৯%। (২০০১ এর শিক্ষা জরীপ অনুযায়ী)
শিক্ষা প্রতিষ্ঠান:
সরকারী প্রাথমিক বিদ্যালয়- ৮টি,
বে-সরকারী রেজিঃ প্রাঃ বিদ্যালয়- ০৩টি,
উচ্চ বিদ্যালয়ঃ ৩টি,
দাখিল মাদ্রাসা- ৩টি।
প্রধান বিদ্যাপীঠ গুলোঃ ১. মোগলটুলা মাধ্যমিক বিদ্যালয় ২. মোগলটুলা সরকারি প্রাথমিক বিদ্যালয়
জনপ্রতিনিধি
বর্তমান চেয়ারম্যান-
আলু ভর্তা (দ্ব্যর্থতা নিরসন)
আলু ভর্তা সম্পর্কিত নিবন্ধগুলো:
সীতামঢ়ী জেলা
সীতামঢ়ী জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর সীতামঢ়ী। জেলাটি বিহারের তিরহূত বিভাগের অন্তর্গত এবং নেপালের সীমানা বরাবর অবস্থিত।
ইতিহাস
হিন্দু কিংবদন্তি অনুসারে, রামায়ণ মহাকাব্যের কেন্দ্রীয় চরিত্র সীতা এখানে জন্মগ্রহণ করেছিলেন। সীতামঢ়ী শহরের কাছে সীতার একটি মন্দির আছে। সীতামঢ়ীর কাছে মৌর্য যুগের একটি পাথরকাটা গুহামন্দিরও রয়েছে।
১৮৭৫ সালে মুজফফরপুর জেলার অধীনে সীতামঢ়ী মহকুমা গঠিত হয়। ১৯৭২ সালের ১১ ডিসেম্বর মুজফফরপুর জেলা বিভাজিত করে পৃথক সীতামঢ়ী জেলা গঠিত হয়। ১৯৯৪ সালে এই জেলা ভেঙে শিওহর জেলা গঠিত হয়।
ভূগোল
সীতামঢ়ী জেলার আয়তন । এই জেলার আয়তন অস্ট্রেলিয়ার গ্রুট এইল্যান্ডের আয়তনের প্রায় সমান।
বিভাগ
সীতামঢ়ী জেলা তিনটি মহকুমায় বিভক্ত। এগুলি হল: সীতামঢ়ী সদর, বেলসন্দ ও পুপরি।
অর্থনীতি
বিহারের যে ৩৬টি জেলা বর্তমানে অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে, সীতামঢ়ী জেলা তার মধ্যে অন্যতম।
জনপরিসংখ্যান
২০১১ সালের জনগণনা অনুসারে, সীতামঢ়ী জেলার জনসংখ্যা ৩,৪১৯,৬২২। এই জেলার জনসংখ্যা পানামা রাষ্ট্র বা মার্কিন যুক্তরাষ্ট্রের কানেটিকাট রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৯৬তম। জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ছিল ২৭.৪৭%। সীতামঢ়ী জেলার লিঙ্গানুপাতের হার প্রতি ১০০০ পুরুষে ৮৯৯ জন মহিলা এবং সাক্ষরতার হার ৫৩.৫৩%।
হালাকু খান
হালাকু খান(Хүлэгу хаан; ہلاکو; ; ; আনুমানিক ১২১৮ – ৮ ফেব্রুয়ারি ১২৬৫) ছিলেন একজন মঙ্গোল শাসক। তিনি পশ্চিম এশিয়ার অধিকাংশ অঞ্চল জয় করেছিলেন। তিনি তোলুইয়ের ছেলে এবং চেঙ্গিস খানের নাতি। আরিক বোকে, মংকে খান ও কুবলাই খান তার ভাই।
তার বাহিনী মঙ্গোল সাম্রাজ্যের দক্ষিণপশ্চিম অংশ ব্যাপকভাবে বৃদ্ধি করেছে। তিনি পারস্যের ইলখানাত প্রতিষ্ঠা করেন। তার নেতৃত্বে মঙ্গোলরা মুসলিম ক্ষমতার কেন্দ্র বাগদাদ ধ্বংস করে। বাগদাদের ধ্বংসের ফলে মামলুক শাসিত কায়রো মুসলিম বিশ্বের কেন্দ্র হয়ে উঠে।
পটভূমি
হালাকু খান ছিলেন চেঙ্গিস খানের অন্যতম পুত্র তোলুইয়ের সন্তান। তার মা সোরগাগতানি বেকি ছিলেন একজন প্রভাবশালী কেরাইত শাহজাদি। সোরগাগতানি ছিলেন একজন নেস্টরিয়ান খ্রিষ্টান। হালাকু খানের স্ত্রী দকুজ খাতুন এবং তার ঘনিষ্ট বন্ধু ও সেনাপতি কিতবুকাও খ্রিষ্টান ছিলেন। মৃত্যুর আগমুহূর্তে হালাকু খান বৌদ্ধধর্ম গ্রহণ করেছিলেন বলে জানা যায়। কয়য়ে বৌদ্ধ মন্দির নির্মাণ থেকে বৌদ্ধধর্মে তার আগ্রহের প্রমাণ পাওয়া যায়।
হালাকু খানের কমপক্ষে তিনজন সন্তান ছিল। তারা হলেন আবাকা খান, তাকুদার ও তারাকাই। আবাকা খান ১২৬৫ থেকে ১২৮২ সাল পর্যন্ত পারস্যের দ্বিতীয় ইলখান ছিলেন। এরপর তাকুদার ১২৮২ থেকে ১২৮৪ পর্যন্ত ইলখান ছিলেন। তারাকাইয়ের পুত্র বাইদু ১২৯৫ সালে ইলখান হন। ১৫শ শতাব্দীর ইতিহাসবিদ মীর খাওয়ান্দ আরো দুই সন্তানের নাম উল্লেখ করেছেন তারা হলেন হিয়াক্সামাত ও তানদুন। হিয়াক্সামাত প্রথমে আর্মেনিয়া ও আজারবাইজান এবং তানদুন দিয়ারবাকির ও ইরাকের গভর্নরের দায়িত্বে ছিলেন। তাদের জন্মের ধারাবাহিকতার তালিকাটি এভাবে লিপিবদ্ধ রয়েছে: আবাকা, হিয়াক্সামাত, তানদুন তাকুদার ও তারাকাই। হালাকু খানের পুত্রবধু আবশ খাতুন ১২৬৩ সালে শিরাজ শাসনের দায়িত্ব পান।
সামরিক অভিযান
হালাকু খানের ভাই মংকে খান ১২৫১ সালে খাগান হন। ১২৫৫ সালে তিনি হালাকুকে দক্ষিণ পশ্চিম এশিয়ার মুসলিম অঞ্চল জয়ের জন্য প্রেরণ করেন। হালাকু খানের অভিযানের সময় হাসাসিনদের ধ্বংস করা হয় এবং আব্বাসীয় খিলাফতের পতন হয়।
মংকে খানের আদেশে সাম্রাজ্যে দুই-দশমাংশ যোদ্ধা হালাকুর বাহিনীতে যোগ দেয়। তিনি লুরদের পরাজিত করেন। আলামুতের হাসাসিনরা বিনাযুদ্ধে তার কাছে আত্মসমর্পণ করেছিল।
বাগদাদ অবরোধ
১২৫৭ সালের নভেম্বরে হালাকুর বাহিনী বাগদাদের উদ্দেশ্যে যাত্রা করেন। শহরের কাছে পৌছে তিনি তার বাহিনীকে বিভক্ত করে দজলা নদীর পূর্ব ও পশ্চিম তীরে অবস্থান নিতে নির্দেশ দেন। হালাকু খান আত্মসমর্পণ দাবি করলে খলিফা আল-মুসতাসিম তা ফিরিয়ে দেন। খলিফার বাহিনী লড়াইয়ে পরাজিত হয়। বাহিনীর অধিকাংশ মঙ্গোলদের হাতে পরাজিত হয়।
১২৫৮ সালের ২৯ জানুয়ারি চীনা সেনাপতি গুয়ো কানের নেতৃত্বে মঙ্গোলরা শহর অবরোধ করে। তারা পরিখা খনন করে এবং অবরোধ ইঞ্জিন ও কেটাপুল্ট ব্যবহার করে। পরে খলিফা আলোচনা করতে চাইলে মঙ্গোলরা প্রস্তাব ফিরিয়ে দেয়। ১০ ফেব্রুয়ারি বাগদাদ আত্মসমর্পণ করে। ১৩ ফেব্রুয়ারি মঙ্গোলরা শহরে ঝাপিয়ে ধ্বংসযজ্ঞ শুরু করে। বাগদাদের বাইতুল হিকমাহ ধ্বংস করে দেয়া হয়। ফলে চিকিৎসাসহ নানা বিষয়ের উপর লিখিত অগণিত বই ধ্বংস হয়ে যায়। বেঁচে যাওয়ারা জানায় যে বই নদীতে ফেলে দেয়ার কারণে দজলা নদীর পানি কালির কারণে কালো হয়ে গিয়েছিল।
এসময় নিহতের সংখ্যা সঠিক গণনা করা সম্ভব নয়। সর্বনিম্ন ৯০,০০০ থেকে সর্বোচ্চ ২,০০,০০০ থেকে ১০,০০,০০০ নিহত হয়েছে এমন হতে পারে। কয়েক প্রজন্ম ধরে গড়ে উঠা মসজিদ, প্রাসাদ, গ্রন্থাগার, হাসপাতাল ইত্যাদি মঙ্গোলরা ধ্বংস করে দেয়। খলিফাকে বন্দী করা হয়। মার্কো পোলোর ভ্রমণকাহিনীতে খলিফাকে অভুক্ত রেখে মেরে ফেলা হয়েছে লেখা থাকলেও এর পক্ষে প্রমাণ পাওয়া যায় না। মুসলিম বিবরণ ও অধিকাংশ ইতিহাসবিদের মতে, খলিফাকে কম্বলে মুড়ে তার উপর ঘোড়া চালিয়ে দেয়া হয়। বাগদাদ এরপর জনশূন্য হয়ে পড়ে। অন্যান্য ক্ষুদ্র রাজ্যগুলো হালাকুর অধীনতা স্বীকার করে নেয়। ১২৫৯ সালে তিনি সিরিয়ার দিকে অগ্রসর হন। আইয়ুবীয়দের পরাজিত করার পর তিনি গাজা পর্যন্ত অনুসন্ধানকারী দল পাঠান।
সিরিয়া বিজয় (১২৬০)
১২৬০ সালে মঙ্গোলদের সাথে খ্রিষ্টান সিলিসিয়ার আর্মেনীয় এবং ফ্রাঙ্করা যোগ দেয়। এই বাহিনী আইয়ুবীয় শাসিত সিরিয়া জয় করে। ১২৬০ সালে তারা আলেপ্পো দখল করে। সেই বছরের ১ মার্চ খ্রিষ্টান সেনাপতি কিতবুকা দামেস্ক অবরোধ করেন।
এই অভিযানের ফলে আইয়ুবীয়রা ধ্বংস হয়ে যায়। শেষ আইয়ুবীয় সুলতান আন-নাসির ইউসুফকে হালাকু খান ১২৬০ সালে হত্যা করেন। ফলে মুসলিম বিশ্বের ক্ষমতার কেন্দ্র কায়রোতে চলে যায়।